ЛЕСОТЕХНИЧЕСКИ УНИВЕРСИТЕТ

Катедра: Лесоустройство

***Дисциплина: Горска таксация***

*ПРОТОКОЛ №8*

ТЕМА:Измерително-таблични методи. Метод на пълното клупиране*.*

Изработил: Васил Боянов Братанов, Проверил:....................

Ф.№11776 ,3Б група /гл. ас. Тома Тончев /

***ТЕОРЕТИЧНА ЧАСТ****:*

I.Определяне на бонитет:

1.Определяне на бонитет-бонитетът се определя по височината- средна или доминираща за дадена възраст.

2.Определяне на обем- за да се определи обема на дадено насаждение е необходимо да се знаят: бонитет, окомерна пълнота и площ на насаждението.

3.Определяне на кръгова площ на действително насаждение(G действ.)в (куб.м./ha) по данни от растежна таблица. Тя се получава като се умножи нормалната кръгова площ отчетена от растежната таблица, за дадена възраст и бонитет с окомерна пълнота (Р).

4.Определяне на прираста по обем:

А) Определяне на средният прираст по обем на стъблата на нормално насаждение за дадена възраст.То се изчислява като отношение на обема за дадена възраст и възрастта.

Б)Определяне на текущия периодичен среден прираст по обем на стъблата на нормално насаждение.Той се изчислява като частно от разликата м/у обемите при 2 последователни възрасти и броя на годините в периода.

В)Определяне на текущия периодичен среден прираст по обем на действително насаждение по данни от растежната таблица- текущият прираст се изчислява по формулата на Герхард:

Z = Z (1,7-0,7.P).P- за светлолюбиви дървесни видове

Z = Z (2,0- P).P-за сенкоиздръжливи дървесни видове

5.Определяне на гръднодиаметровото видово число f 1,3 на стъблата- то се изчислява като стъбленият обем на дадена възраст и бонитет от растежна таблица се разпредели по произведението от общатата кръгова площ Gнорм. И средната височина h ср.

II.Работа със разредни обемни и сортиментни таблици:

1.Определяне на височинния разред:

А) Определяне на средния диаметър dср. по данни от извършеното клупиране.

Б) Определят се от 3 до 5 централни степени на дебелина, включващи средния диаметър и съседните му степени.

В) Измерват се от 10 до 15 броя височини от избраните централни степени на дебелина и се изчисляват средно аритметичните височини за всяка степен.

Г) От таблицата за височинните разреди за всяка от централните степени на дебелина се определя височинния разред.Възможни са 3 варианта:

- височинните разреди да съвпадат за всички централни степени на дебелина

- височинните разреди да съвпадат за преобладаващата част от централните степени на дебелина, избира се този, който преобладава.

- за всяка централна степен на дебелина се получава различен височинен разред.В този случай се изчислява средно претеглен височинен разред, по формулата на Лорей само за централните степени на дебелина.

2.Кубиране със разредни обемни и сортиментни таблици.От разредната обемна и сортиментна таблица за всяка степен на дебелина се отчита единичния обем на степента в куб. метри, който се умножава по броя на клупираните дървета и се получава общия обем за всяка степен на дебелина.

3.Сортиментиране с разредни обемни и сортиментни таблици- необходимо е да се извършат освен всички измервания, нужни за определяне на височинния разред и допълнителни – за разпределението на дърветата по категории на годност: годни , полугодни и за дърва.Показателят по който се определя годността е количеството строителна дървесина, изразена в %, която може да бъде: > от 75% - годни ; от 25 до 75% - полугодни и под 25% - негодни. В случаите когато има нечетен брой по-големият брой се разпределя последователно, един път към годните, а следващият път към негодните. На сортиментиране се подлагат само годните стъбла.

Негодните само се кубират. Може да се определи % от обема на негодните, който се отнася към отпада, а останалата част към дървата. Този процент зависи от вида на повредите.Последователното умножаване на броя на годните дърва за всяка степен на дебелина по единичния обем на сортимента дава общия обем на сортимента за всяка степен на дебелина.

4. Определяне на обема на клоните:

А) Изчислява се средноаритметичната дължина на клоните в метри.

Б) Измерват се дължините в метри.

В) Изчислява се средноаритметичната дължина на клоните в % от средната височина.

Г) Изчислената Lкор (%) се закръглява до 5%

Д) От таблица №7 се отчита обемът на клоните в % от стъбления обем в зависимост от дължината на кораоната, изчислена в % от средната височина.

Е) Обемът на клоните в куб. метри се изчислява като се умножи обема на клоните в % от стъбления обем по стъбления обем , разделено на 100.

Ако в таблица №7 липсват данни за даден дървесен вид се вземат данни за най-близкия до него.